  Туспуктэм: Удмуртиысь К. Герд нимо йӧскалык музейын Майя Бывальцева 6+ 5-тӥ коньывуонэ Удмуртиысь Кузебай Герд нимо йӧскалык музейын «Большая перемена» адӟытон усьтӥськиз. Отчы дышетскисьлэсь но дышетӥсьлэсь ХIХ даурысен XXI даурозь ортчем сюрессэ возьматӥсь аспӧртэм ужкагазъёс люкамын. Со сярысь музейлэн пресс-службаез ивортӥз. Адӟытонэ тодмо удмурт гожъясьлэн Кедра Митрейлэн (Дмитрий Корепановлэн) урокъёслы конспектъёсын тетрадьёсыз, визьнодан сярысь туннэлы но тупась статьяосыз, георграфияя, геометрияя задачаосыз, кылбуръёсыз поттэмын. Озьы ик тодмо дышетӥсьёслэн туспуктэмъёссы, школа улонысь арбериос возьматэмын: кылем даурысь школае ветлон дӥсь, портфельёс, чернильницаос, тетрадьёс, учебникъёс но трос мукет аспӧртэм арбериос. Интерактивной зонаын совето вакытысь школае уроке ветлыны луоз. Адӟытон толсурозь ужалоз. Егитъёс «Пушкинской картен» пырыны быгато. Тегъёс: Удмуртия адӟытон Йӧскалыкмузей Ижкар  